Yusuf Yazıcı

Yusuf Yazıcı (sündinu 29. jaanuaril 1997 Trabzonis) on Türgi jalgpallur, kes mängib ründava poolkaitsjana Prantsusmaa kõrgliigaklubis Lille ja Türgi jalgpallikoondises.

Ta alustas klubikarjääri kodulinnaklubis Trabzonspor, mille akadeemiaga liitus ta 2008. aastal. 2015. aastal sõlmis ta klubiga esimese profilepingu. Türgi kõrgliigas debüteeris ta 2016. aasta veebruaris. Esimesed kaks väravat lõi ta liigas 8. mail 2016 mängus Rizespori vastu.

2019. aasta augustis sõlmis ta viieaastase lepingu Lille'iga. Üleminekusumma oli 17,5 miljonit eurot, mis oli Trabzonspori läbi aegade kalleim müük. Hooajal 2020–21 tuli ta Lille'iga Prantsusmaa meistriks. 2022. aasta jaanuaris läks ta Lille'ist hooaja lõpuni laenule Venemaa kõrgliigaklubisse Moskva CSKA. Hooajal 2022/23 mängis ta Lille'ist laenul taas Trabzonsporis.

Türgi jalgpallikoondises tegi Yazıcı debüüdi 11. juunil 2017 MM-i valikmängus Kosovo vastu. Koondisekarjääri esimese värava lõi ta 10. septembril 2019 EM-li valikmängus Moldova vastu. Ta kuulus Türgi koondisse 2021. aasta Euroopa meistrivõistlustel.

 Saavutused 
Lille
Ligue 1: 2020–21
Trophée des Champions: 2021

Kategooria:Türgi jalgpallurid
Kategooria:Trabzonspori mängijad
Kategooria:Lille OSC mängijad
Kategooria:Moskva CSKA jalgpallurid
Kategooria:Süper Ligi mängijad
Kategooria:Ligue 1 mängijad
Kategooria:Sündinud 1997